Żurrieq

Żurrieq (idegen nevén Zurrico) Málta egyik helyi tanácsa a sziget déli részén. Lakossága 9816 fő. Żurrieq helyi tanácsához tartozik Filfla szigete. A név feltételezések szerint az arab ezraq (kék) szóból származik, amelyet most a tengerre vonatkoztatnak, ám a máltai pletykák inkább a helyiek kék szemének tulajdonítják: a közelben volt ugyanis több brit katonai bázis, és a keveredésnek köszönhetően a lakosok között feltűnően sok a kék szemű. Külterülete Bubaqra. Története Már az őskorban lakott volt, ezt a keréknyomok (cart ruts) tanúsítják (Tal-Bakkari). A föníciaiak emlékét néhány sír (Ta' Farrat) és egy feltételezhetően általuk épített torony maradványai őrzik (Ta' Danieri). A római időkre pogány római (Ħal Far közelében) és az 1995-ben felfedezett ókeresztény sírok emlékeztetnek. Még a 7. századból is ismertek bizánci sírok. A település első említése 1399-ből való. Az 1436-os egyházi összeírás már plébániaként említi Szent Katalin kápolnáját. 1618-ban Qrendi önállóvá vált Żurrieqtől. Az 1650-es években épült plébániatemplom oltárképét Mattia Preti festette. 1659-ben Martín de Redín nagymester tornyot építtetett a partjain, a Torre della Guardia di Giornót (Wardija Tower). 1674-ben megépült az első szélmalom (tal-Qaret). Brichelot és Bremond 1718-as térképe valós helyétől északra, Mqabbától északkeletre ábrázolja Tera Zoriricho néven. 1724-ben António Manuel de Vilhena nagymester építtette a második szélmalmot (ma tax-Xarolla néven ismert). 1993 óta Málta egyik helyi tanácsa. Önkormányzata Żurrieq irányítása a kilenctagú helyi tanács kezében van. A jelenlegi, hetedik tanács 2012 óta van hivatalban. Polgármesterei: Helen D'Amato (1993–1996) Carmel Mangion (1996–1999) Joseph M. Cassar (1999–2002) Ignatius Farrugia (Munkáspárt, 2002–2008) Silvio Izzo Savona (2008–2012) Ignatius Farrugia (Munkáspárt, 2012–) Nevezetességei Xarolla-szélmalom: 1724-ben épült. 1992-es felújítása óta a szigetek egyetlen működő szélmalma Wardija Tower őrtorony a településtől keletre L-Armorija (The armoury, a Fegyvertár): a 17. század végén épült Nigret Palace: 1715 körül épült az in-Nigret községrészben. Ma zárda Plébániatemplom. A templomban őrzik az elpusztult filflai kápolna oltárképét. Bubaqra Tower: erődített lakóháznak épült, bár állítólag használták védelmi célokra is Közelében található az elhagyott középkori Ħal-Millieri falu, amelynek Angyali üdvözlet-kápolnája ma is őrzi fél évezredes freskóit Ħal Safi határában láthatók a várost védő fal maradványai Kultúra Band clubjai: Soċjetà Mużikali Santa Katarina V.M. Għaqda Karmelitana u Banda Queen Victoria Sport Sportegyesületei: Boccia: Guy Boċċi Club Futsal: Żurrieq Wolves Labdarúgás: Żurrieq Football Club: a másodosztály középmezőnyéhez tartozik Közlekedés Autóval a repülőtér alatti aluljárón át közelíthető meg, Kirkop mellett elhaladva. Valletta felől a 32-es, 34-es, 38-as, 132-es, Mqabba felől a 350-es buszok érintik a várost. Híres személyiségek A községben élt Mattia Preti máltai festő, akinek képei számos templom díszei a szigeten. Testvértelepülései Morphou (Ciprus, 2000) Borgo Maggiore (San Marino, 2001) Angermünde (Németország, 2008) Jegyzetek Források "Local councils: Żurrieq" (máltai és angol nyelven). Department for Local Government. 2013. október 31. dátummal az eredeti címről archiválva. Hozzáférés: 2010. április 23..: CS1 karbantartás: ismeretlen nyelvkód (link) Costa, Franco. "Maltese local councils" (angol nyelven). Hozzáférés: 2010. április 8..: CS1 karbantartás: elavult archiválási szolgáltatás (link)